b'\n_START_ARTICLE_\nGnist\n_START_PARAGRAPH_\nEn gnist er et lokaliseret meget varmt omr\xc3\xa5de som f.eks. kan frembringes af elektricitet eller kemiske reaktioner._NEWLINE_En elektrisk gnist er en kortvarig elektrisk energiudladning i et dielektrikum (gas, v\xc3\xa6ske, faststof), som helt eller delvis udligner den elektriske sp\xc3\xa6nding mellem to punkter. Et lyn bliver sommetider beskrevet som en gnist p\xc3\xa5 stor skala, men skal opfattes som flere enkelte udladninger. Gnister optr\xc3\xa6der i luft n\xc3\xa5r sp\xc3\xa6ndingen overstiger omkring 30,000 volt per centimeter._NEWLINE_En gnist fra en kemisk reaktion dannes f.eks. under forbr\xc3\xa6nding ved b\xc3\xa5l eller pejse.'